Finaleøvelsen gikk ut på at deltakerne skulle bevege seg over et felt kun ved hjelp av tre klosser, uten å være nær bakken. Hvis de kom nær bakken måtte de rykke tilbake til forrige passeringspunkt, det var to slike passeringspunkt før målstreken. Både Finn Christian Jagge og Trine Haltvik hadde store problemer i starten, men Finn Christian Jagge klarte etterhvert å komme seg til både første og andre passeringspunkt. Den siste distansen skulle vise seg å by på større problemer, men etter en rekke forsøk klarte han det og kunne dermed kalle seg «Mesternes Mester 2011».